**(ร่าง)**

****

**แผนพัฒนาจังหวัดอ่างทอง 4 ปี (พ.ศ. 2561-2564)**

**และแผนปฏิบัติราชการของจังหวัดอ่างทอง**

**ประจำปีงบประมาณ พ.ศ. 2561**

**สรุปผลการทบทวนและจัดทำแผนพัฒนาจังหวัดอ่างทอง 4 ปี (พ.ศ. 2561-2564)**

**และแผนปฏิบัติราชการของจังหวัดอ่างทอง ประจำปีงบประมาณ พ.ศ. 2561**

**ยุทธศาสตร์การพัฒนาจังหวัดอ่างทอง**

**1. วิสัยทัศน์**

อ่างทองเมืองน่าอยู่ น่าเที่ยว แหล่งผลิตอาหารปลอดภัย

**2. พันธกิจ**

๒.๑ พัฒนาจังหวัดอ่างทองให้เป็นเมืองน่าอยู่

๒.๒ ส่งเสริมการผลิตและจำหน่ายสินค้าเกษตรและอาหารปลอดภัย

๒.๓ พัฒนาผลิตภัณฑ์ของชุมชนสู่ตลาดโลก

๒.๔ ส่งเสริมการท่องเที่ยวเชิงวัฒนธรรม

**๓. ตำแหน่งยุทธศาสตร์จังหวัด**

๓.๑ เมืองน่าอยู่ (เศรษฐกิจ สังคม ความมั่นคง ปลอดภัย และสิ่งแวดล้อม)

๓.๒ แหล่งผลิตสินค้าเกษตรและอาหารปลอดภัย (ข้าว ปลานิล นกกระทา แพะ)

๓.๓ การท่องเที่ยวเชิงวัฒนธรรม

**๔. เป้าประสงค์รวมและตัวชี้วัด**

|  |  |  |  |  |  |  |
| --- | --- | --- | --- | --- | --- | --- |
| **เป้าประสงค์** | **ตัวชี้วัด** | **ค่าเป้าหมาย รายปี** | | | | |
| **2561** | **2562** | **2563** | **2564** | **เป้าหมายรวม** |
| ๑. เพื่อพัฒนาประชาชนจังหวัดอ่างทองให้มีคุณภาพชีวิตที่ดี มีความมั่นคง ปลอดภัยในชีวิตและทรัพย์สินอย่างยั่งยืน | **1.๑ ด้านสังคม** |  |  |  |  |  |
| ๑.๑.๑ ร้อยละของจำนวนผู้ป่วยโรคเรื้อรัง  (ความดันโลหิตสูง เบาหวาน) ลดลงจากปีที่ผ่านมา | 0.5 | 0.5 | 0.5 | 0.5 | 0.5 |
| ๑.๑.๒ ร้อยละของประชากรกลุ่มเป้าหมายได้รับการป้องกันและคุ้มครองจากปัญหาการค้ามนุษย์ | 75 | 80 | 85 | 90 | 90 |
| 1.1.3 ร้อยละของครอบครัวและชุมชนเป้าหมายที่ได้รับการพัฒนาศักยภาพ | 75 | 80 | 85 | 90 | 90 |
|  | 1.1.4 ร้อยละของหน่วยงานท้องถิ่นที่มีส่วนร่วมในการพัฒนาสังคม | 75 | 80 | 85 | 90 | 90 |
|  | **๑.๒ ด้านความมั่นคง** |  |  |  |  |  |
|  | ๑.๒.๑ ร้อยละที่เพิ่มขึ้นของหมู่บ้าน/ชุมชนที่สามารถควบคุมสถานการณ์ยาเสพติดในหมู่บ้าน/ชุมชนได้ | 5 | 5 | 5 | 5 | 5 |
|  | ๑.๒.๒ ร้อยละที่ลดลงของจำนวนผู้เสียชีวิตจากอุบัติเหตุจราจรทางบกที่เกิดขึ้นในพื้นที่ | 5 | 5 | 5 | 5 | 5 |
|  | ๑.๒.๓ ระดับความสำเร็จในการบริหารจัดการ  เพื่อป้องกันภัยพิบัติ | 5 | 5 | 5 | 5 | 5 |

|  |  |  |  |  |  |  |
| --- | --- | --- | --- | --- | --- | --- |
| **เป้าประสงค์** | **ตัวชี้วัด** | **ค่าเป้าหมาย รายปี** | | | | |
| **2561** | **2562** | **2563** | **2564** | **เป้าหมายรวม** |
|  | **๑.๓ ด้านสิ่งแวดล้อม** |  |  |  |  |  |
|  | ๑.๓.๑ จำนวนองค์กรปกครองส่วนท้องถิ่นที่มีการจัดการขยะมูลฝอยตามเกณฑ์ที่กำหนด | 16 | 16 | 16 | 16 | 64 |
| 2. เพื่อสร้างความมั่นคงทางเศรษฐกิจและสังคมให้แก่ประชาชน | 2.1 ร้อยละของแรงงานนอกระบบที่ได้รับการคุ้มครองตามหลักประกันทางสังคม | 5 | 5 | 5 | 5 | 5 |
| 2.2 ร้อยละของแรงงานนอกระบบที่ได้รับการส่งเสริม  ให้มีความมั่นคงในการประกอบอาชีพ | 25 | 25 | 25 | 25 | 25 |
| ๓. เพื่อรักษาความสมดุลของธรรมชาติ สิ่งแวดล้อม และพลังงานเพื่อการพัฒนาอย่างยั่งยืน | ๓.๑ ระดับคุณภาพในแม่น้ำสายหลัก |  |  |  |  |  |
| ๓.๑.๑ แม่น้ำเจ้าพระยา | ประเภท 2 | ประเภท 2 | ประเภท 2 | ประเภท 2 | ประเภท 2 |
| ๓.๑.๒ แม่น้ำน้อย | ประเภท 3 | ประเภท 3 | ประเภท 3 | ประเภท 3 | ประเภท 3 |
| 3.2 ร้อยละที่ลดลงของการใช้พลังงานสิ้นเปลือง  (ไฟฟ้า,น้ำมัน) | 10 | 15 | 20 | 25 | 20 |
| 4. เพื่อส่งเสริมภาพลักษณ์ที่ดีด้านการท่องเที่ยวของจังหวัด | ๑. จำนวนนักท่องเที่ยวที่เพิ่มขึ้นไม่น้อยกว่าร้อยละ 7 | 7 | 7 | 7 | 7 | 7 |
| ๒. รายได้จากการท่องเที่ยวที่เพิ่มขึ้นไม่น้อยกว่าร้อยละ 7 | 7 | 7 | 7 | 7 | 7 |
| ๓. ร้อยละของความพึงพอใจของนักท่องเที่ยว | 82 | 83 | 84 | 85 | 85 |
| 4. จำนวนสถานที่ท่องเที่ยวที่ได้รับการพัฒนาและส่งเสริม | 2 | 2 | 2 | 2 | 8 |

**๕. ประเด็นยุทธศาสตร์**

|  |  |  |
| --- | --- | --- |
| **ประเด็นยุทธศาสตร์ที่** | **ขื่อประเด็นยุทธศาสตร์** | **ลำดับความสำคัญ** |
| ๑ | พัฒนาเมืองน่าอยู่ สู่สังคมมั่นคง ปลอดภัย และเป็นสุข | ๑ |
| ๒ | พัฒนาศักยภาพการผลิต และจำหน่ายอาหารปลอดภัย | ๒ |
| ๓ | ยกระดับมาตรฐานผลิตภัณฑ์สู่ตลาดโลก | ๔ |
| ๔ | ส่งเสริมการท่องเที่ยวเชิงวัฒนธรรม | ๓ |

**สรุปผลการวิเคราะห์ SWOT ANALYSIS**

**ตามแผนพัฒนาจังหวัดอ่างทอง 4 ปี**

**(พ.ศ. 2561-2564)**

**จังหวัดอ่างทอง**

**สรุปผลการวิเคราะห์ SWOT ANALYSIS ตามแผนพัฒนาจังหวัด 4 ปี (พ.ศ. 2561-2564)**

**จังหวัดอ่างทอง**

**จุดแข็ง (Stengths)**

* **ด้านเศรษฐกิจ**

การเกษตร

* สภาพดินมีความเหมาะสม สามารถเพาะปลูกพืชได้ผลผลิตดี
* มีระบบชลประทานทั่วถึงในพื้นที่

การประมง

* มีแหล่งน้ำที่เพียงพอและมีคุณภาพเหมาะสำหรับการเลี้ยงปลาเพื่อจำหน่าย
* มีการประกอบกิจการแปรรูปผลิตภัณฑ์สัตว์น้ำเพื่อรองรับผลผลิตจากการเลี้ยงสัตว์น้ำในพื้นที่
* มีตลาดกลางรับซื้อและจำหน่ายผลิตภัณฑ์จากสัตว์น้ำในพื้นที่ สะดวกทั้งต่อผู้ผลิต ผู้ขาย และผู้บริโภค

การปศุสัตว์

* เป็นแหล่งผลิตและจำหน่ายผลิตภัณฑ์จากนกกระทาขนาดใหญ่ของประเทศ

อุตสาหกรรม

* เป็นแหล่งผลิตอิฐขนาดใหญ่ที่ได้รับมาตรฐานผลิตภัณฑ์อุตสาหกรรมจากกระทรวงอุตสาหกรรม

การท่องเที่ยว

* มีวัดสำคัญที่มีชื่อเสียงเป็นจำนวนมาก
* มีแหล่งเรียนรู้ทางประวัติศาสตร์ วัฒนธรรม ภูมิปัญญาหลายแห่ง
* มีโครงการอันเนื่องมาจากพระราชดำริฯ ตั้งอยู่ในพื้นที่หลายแห่ง
* **ด้านสังคม**

ความมั่นคง

* + การดำเนินการแก้ไขปัญหายาเสพติดของหน่วยงานในพื้นที่มีความต่อเนื่องและเข้มแข็ง
  + ผู้บริหารของจังหวัดให้ความสำคัญและมีนโยบายเกี่ยวกับการป้องกันและแก้ไขปัญหายาเสพติดที่ชัดเจน

**จุดอ่อน (Weakness)**

* **ด้านเศรษฐกิจ**

การเกษตร

* ยังมีเกษตรกรจำนวนหนึ่งที่ใช้สารเคมีกำจัดศัตรูพืช แม้ว่าแนวโน้มยอดจำหน่ายสารเคมีเหล่านี้ จะลดลง ซึ่งสะท้อนถึงความตระหนักถึงผลกระทบจากการใช้สารเคมีของเกษตรกรที่มากขึ้นก็ตาม
* ขาดการวางแผนทางการตลาดที่เหมาะสม ทำให้ผลิตภัณฑ์ทางการเกษตรของจังหวัดอ่างทอง ยังไม่เป็นที่รับรู้ของผู้บริโภคภายนอกจังหวัดมากเท่าที่ควร

การประมง

* ขาดตลาดรองรับผลิตภัณฑ์แปรรูปจากสัตว์น้ำ ซึ่งปัจจุบันมีการเพาะเลี้ยงสัตว์น้ำและประกอบกิจการแปรรูปสัตว์น้ำในพื้นที่จำนวนมาก แต่ในพื้นที่มีเพียงตลาดรองรับสินค้าจากสัตว์น้ำในขั้นปฐมภูมิเท่านั้น

การท่องเที่ยว

* บุคลากรด้านการท่องเที่ยวในพื้นที่ส่วนใหญ่มักจะไปทำงานที่อื่นซึ่งเป็นแหล่งท่องเที่ยวที่มีนักท่องเที่ยวคึกคักกว่า
* ผู้ประกอบการด้านการท่องเที่ยวในพื้นที่ยังไม่มีการรวมกลุ่มที่เข้มแข็งพอ
* ขาดแหล่งท่องเที่ยวทางธรรมชาติที่โดดเด่นในพื้นที่
* ขาดความพร้อมในด้านสิ่งอำนวยความสะดวก
* สินค้าที่ระลึกไม่สามารถใช้ประโยชน์ในชีวิตประจำวันได้
* ขาดจุดกระจายสินค้าที่ระลึกที่เพียงพอ
* ขาดการนำข้อมูลทางประวัติศาสตร์ ทั้งในเชิงประวัติศาสตร์ชาติ (ที่เกี่ยวข้องกับพื้นที่จังหวัดอ่างทอง) และประวัติศาสตร์ท้องถิ่น มาใช้ต่อยอดและประชาสัมพันธ์การท่องเที่ยวในจังหวัดที่เพียงพอ
* ขาดแผนงาน/โครงการในลักษณะเชื่อมโยงแหล่งท่องเที่ยวต่างๆในพื้นที่เข้าด้วยกัน ให้นักท่องเที่ยวสามารถเที่ยวชมแต่ละแห่งได้อย่างสะดวกและครบถ้วน
* **ด้านสังคม**

ความมั่นคง

* ขาดความร่วมมือจากภาคประชาชนในการร่วมกันป้องกันและแก้ไขปัญหายาเสพติด

สิ่งแวดล้อม

* บ่อกำจัดขยะที่มีอยู่ในปัจจุบันไม่เพียงพอที่จะรองรับปริมาณขยะในพื้นที่ที่เพิ่มมากขึ้นได้
* มีการใช้สารเคมีกำจัดวัชพืชน้ำ

การศึกษา

* การตั้งครรภ์ก่อนวัยอันควรของนักเรียน จนทำให้ต้องออกจากโรงเรียนก่อนจบการศึกษา ทำให้ไม่จบการศึกษาในระบบการศึกษาปกติ
* นักเรียนที่จบการศึกษาภาคบังคับ (มัธยมศึกษาปีที่ ๓) ส่วนใหญ่ยังนิยมที่จะเลือกศึกษาต่อในสายสามัญ (มัธยมศึกษาตอนปลาย) มากกว่าที่จะเลือกศึกษาต่อในสายอาชีพ (อาชีวศึกษา)

สาธารณสุข

* จำนวนผู้ป่วยและผู้เสียชีวิตจากโรคไม่ติดต่อเพิ่มมากขึ้น ซึ่งส่วนใหญ่เป็นโรคที่มีผลมาจากการมีพฤติกรรมสุขภาพที่ไม่เหมาะสม (เช่น โรคเบาหวาน โรคหัวใจ โรคความดันโลหิตสูง)

**โอกาส (Opptunity)**

* **ด้านเศรษฐกิจ**

การเกษตร

* กระแสความนิยม clean food ของผู้บริโภค
* ภาครัฐมีนโยบายส่งเสริมการทำเกษตรอินทรีย์ และอาหารปลอดภัย
* การมีเส้นทางที่สามารถเชื่อมต่อกับเส้นทางคมนาคมสำคัญ ทั้งถนนสายเอเชีย และทางรถไฟสายเหนือ –ตะวันออกเฉียงเหนือ

การท่องเที่ยว

* การท่องเที่ยวสามารถเชื่อมโยงกับจังหวัดใกล้เคียงซึ่งเป็นแหล่งท่องเที่ยวสำคัญ เช่น จังหวัดพระนครศรีอยุธยา
* นักท่องเที่ยวทั้งชาวไทยและชาวต่างประเทศที่มาท่องเที่ยวในพื้นที่มีสูงขึ้น
* **ด้านสังคม**

สาธารณสุข

* มีการสนับสนุน และการพัฒนาการให้บริการด้านสาธารณสุขมากยิ่งขึ้น
* กระแสนิยมการรักษาพยาบาลด้วยการแพทย์แผนไทย
* กระแสนิยมการท่องเที่ยวเชิงสุขภาพ
* ผลโหวตจากนักท่องเที่ยวทั่วโลกเรื่องคุณภาพร้านอาหารริมทางของไทยเป็นอันดับ ๑ ของโลก

สิ่งแวดล้อม

* การส่งเสริมให้ประชาชนใช้วัสดุที่เป็นมิตรต่อสิ่งแวดล้อม
* รัฐมีนโยบายส่งเสริมการอนุรักษ์สิ่งแวดล้อมมากขึ้น

**อุปสรรค (threat)**

* **ด้านเศรษฐกิจ**

การเกษตร

* + ราคาสินค้าเกษตรตกต่ำ
  + เศรษฐกิจโลกอยู่ในภาวะชะลอตัวทำให้กำลังซื้อของผู้บริโภคทั้งในและต่างประเทศลดลง
  + ภาวะการขาดแคลนแรงงานส่งผลให้แนวโน้มแรงงานในภาคเกษตรลดลง การจ้างงานแพงขึ้น ส่งผลให้ต้นทุนการทำเกษตรสูงขึ้น
  + สภาพแวดล้อม และภูมิอากาศที่มีความผันผวนสูงส่งผลให้เกิดปัญหาภัยธรรมชาติ เช่น ภัยแล้ง ส่งผลต่อผลผลิตทางเกษตรของจังหวัดโดยตรง
  + การแข่งขันกันเองของสินค้าในกลุ่มจังหวัดเดียวกัน เพราะสินค้าส่วนใหญ่เป็นสินค้าเกษตรแบบเดียวกัน

การท่องเที่ยว

* การแข่งขันด้านการท่องเที่ยวกันเองภายในกลุ่มจังหวัด เนื่องจากมีสถานที่ท่องเที่ยวคล้ายกัน
* ความเชื่อมั่นด้านความปลอดภัยของนักท่องเที่ยวลดลงจากการเกิดเหตุความไม่สงบเมื่อวันที่ ๑๒ สิงหาคม ๒๕๕๙
* **ด้านสังคม**

สาธารณสุข

* จำนวนผู้ป่วยโรคไม่ติดต่อ โดยเฉพาะโรคที่เกิดจากพฤติกรรมการใช้ชีวิต เช่น โรคหัวใจ โรคเบาหวาน โรคความดันโลหิตสูง มีแนวโน้มสูงขึ้นทั่วประเทศ

สิ่งแวดล้อม

* สภาพแวดล้อมเกิดการเปลี่ยนแปลง เกิดภัยธรรมชาติบ่อยครั้ง